
[image: maslow needs3]Roedd Maslow yn dweud bod rhaid i unigolyn bwrw canllawiau cyn symud i gam nesaf yr hierarchaeth. Yr uwch i fyny’r hierarchaeth rydym yn mynd, yr anoddach mae’n mynd i fod i fodloni anghenion sydd i wneud â’r cam yna. Er mae’n bwysig i gofio nad yw’r camau yma mewn trefn cadarnhaol – i rai bobl bydd rhai camau yn pwyso’n uwch nag eraill, fel mae Over (2017) yn credu dylsai cariad fod dod cyn diogelwch yn yr hierarchaeth. Dywedodd Maslow (1987) ei hun fod trefn ei hierarchaeth ddim mor ‘anhyblyg’ felyr awgrymir yn y gorffennol  (tud. 68)
 (Source: Simply Psychology, 2024)
Hunan-wireddu
Hunan-wireddu yw cam olaf hierarchaeth Maslow. Dyma yw lle mae’r unigolyn yn datblygu sgiliau megus creadigrwydd, lle mae’n tyfu yn meddyliol ac yn ffisegol, ac yn sylwi’r potensial sydd ganddo. Ni fydd pawb yn cyrraedd brig yr hierarchaeth – mae Maslow (1987, tud. 64) yn ddisgrifio’r cam yma fel yr awydd i gyflawni’r popeth mae un gallu, ac ‘i fod yn popeth mae un yn gallu dod’. Er nad oedd yn credu bydd pawb yn cyrraedd y pwynt yma’n gadarnhaol, credai bod pawb yn profi profiadau dros dro o hunan-wireddu, neu profiadau brig. Mae’r profiadau yma yn gallu cynnwys cyflawniadau yn yr ysgol neu mewn maes chwaraeon, felly profiad ni allwn cadw am amser hir. 
Diogelwch
Y lefel nesaf o hierarchaeth Maslow yw diogelwch, sef yr anghenion sydd yn disgwyliedig ar gyfer plentyn i oroesi, mae angen sicrhau fod y plentyn yna’n ddiogel yn eu amgylchedd. Mae hyn yn gallu cynnwys iechyd ffisegol, iechyd meddwl, bod y plentyn yn teimlo’n gwarchodedig, ac yn byw mewn awyrgylch ddiogel (West, 2022). Mae’r anghenion yma dal yn cael ei gategoreiddio fel rhai o anghenion sylfaenol plentyn yn y blynyddoedd cynnar,felly disgwylir bod diogelwch plentyn yn cael ei sicrhau cyn symud i fyny’r hierarchaeth. Byddai ymarferydd yn y blynyddoedd cynnar yn gallu dilyn yr hierarchaeth yn y cam yma wrth sirhau diogelwch y plant yn eu gofal drwy cael y plant i ymddiried ynddynt, i sicrhau amgylchedd gwaith glan a threfnus, ac yn sicrhau sefyllfeydd lle rydyn yn gadael i blant i wneud camgymeriadau yn ddiogel, heb unrhyw cosb (McLeod, 2024). Mae hyn yn galluogi i’r plentyn i fod yn chwilfrydig, sydd yn cefnogi’r cwrricwlwm i Gymru (Llywodraeth Cymru, 2022).
Cymdeithasol (Cariad a pherthyn)
Cam nesaf yr hierarchaeth, a cham cyntaf seicolegol y hierarchaeth, yw’r agwedd cymdeithasol, neu cariad a pherthyn. Mae’r anghenion yma yn son am yr angen i garu, i fod yn rhan o deulu, i gael ffrindiau, cynhwysiad, a’r theimlad o gysylltu ag eraill. Er mae Over (2017) yn anghytuno, mae’n credu dylsai cariad ddod cyn diogelwch yn yr hierarchaeth, oherwydd mae cariad gan eraill, teulu a ffrindiau yn gallu diogelu unigolyn rhag niwed, felly mae cael y cariad yna yn gyntaf yn hanfodol er mwyn goroesi yn erbyn niwed. Mae’n wir hefyd, gan fod rhai plant yn aros gydag rhieni yn hytrach nag unrhyw un arall oherywdd mae nhw’n ymddiried ynddynt, felly gallwn weld pam fod rhai yn credu bod cariad yn bwysicach nag ddiogelwch. Mae’r elfen o gariad yn cael ei ddangos o fewn theori ymlyniad John Bowlby. Credai Bowlby bod plant yn dod mewn i’r byd gyda cynllun fiolegol o fod ynghlwm gydag eraill pan maent yn cael eu geni (Bowlby, 1969). Mae hefyd yn awgrymu fod yna cyfnod tyngedfennol i ddatblygu ymlyniad, os mae plentyn ddim yn ymlynu yn y cyfnod yma, cred Bowlby (1951) bydd ddim ymlyniad yn digwydd o gwbl. Felly allwn weld bwysigrwydd o gariad yma, gyda’r ymlyniadau yn chwarae rhan fawr mewn datblygiad plentyn.
963 Gair
             Hierarchaeth Maslow
Dyma poster sydd yn mynd trwy camau hierarchaeth anghenion       Maslow yn fanwl.

Hunan Barch
Yn dilyn cariad a pherthyn yn yr hierarchaeth, mae hunan-barch. Dyma lle fydd y plentyn yn datblygu hyder a’r teimlad o gyflawniad, yn unigolyn unigryw a phwerus, sydd yn rheoli ei fywyd ac yn dangos cydnabyddiaeth. Mae gan Maslow lefel uchel ac lefel isel ar gyfer hunan barch. Mae’r lefel uwch yn son am yr hunan barch, sydd yn dod wrth ddilyn cyflawniad gan y plentyn, a fydd yn rhoi mwy o hyder iddo i gyflawni mwy, felly’n cynyddu eu hunan barch. Mae gan bobl yn y lefel is barn isel am eu hunain, neu efallai wedi gweld neu bod trwy digwyddiad sydd wedi lleihau hyder yr unigolyn yna, ac mae Maslow yn credu bod llawer o broblemau ffidiolegol unigolyn yn dod o hunan-barch isel (Poston, 2009). Mae hefyd ganddo categori ar gyfer derbyn parch ac enw da gan eraill, a fydd yn gallu rhoi statws i’r unigolyn, sydd yn gallu cynyddu hyder ac hunan-barch yr unigolyn yna (McLeod, 2024). Felly ar ôl cwrdd ag anghenion y camau is-lawr yr hierarchaeth, bydd yr unigolyn yn gallu datblygu ei ego er mwyn cyrraedd y cam olaf.
Anghenion Ffisiolegol
Mae lefel isaf o hierarchaeth Maslow yn trafod anghenion ffisiolegol, sef yr anghenion sydd yn anghenreidiol ar gyfer byw – bwyd, dŵr, diogelwch ac yn y blaen. Credai Maslow bod unigolyn methu tyfu neu datblygu nes bod yr anghenion sylfaenol yma’n cael eu ddiwallu (Poston, 2009). Er nad yw trefn yr hierarchaeth yn cadarn, roedd Maslow yn credu taw goroesi oedd yr elfen mwyaf hanfodol, ac roedd rhaid sicrhau hyn cyn i’r unigolyn bodloni anghenion eraill (Maslow, 1954). Er hyn, roedd Urie Bronfenbrenner yn credu taw rhyngweithio uniongyrchol gyda teulu, oedolion eraill, ffrindiau, neu unrhyw un o fewn cylch mewnol yr unigolyn, roedd y nodwedd bwysicach i ddatblygiad plentyn, yn ôl ei theori ecolegol, gyda’r elfen bwysicach yma wedi’i nodi o fewn ‘microsystem’ y theori (Guy-Evans, 2024). Os rydych yn edrych ar babi er enghraifft, yn y chyfnod cyntaf o’i fywyd mae’n angenrheidiol i gael aer iach, bwyd (llaeth), dŵr, iechyd – digon o gwsg, a ddigon o gysurdeb er mwyn goroesi, felly mae’n anghenion ffisiolegol yma, yn ogystal â,i ddiogelwch ac hylendid.

Pan rydym yn son am blentyn sydd yn datblygu yn gyfannol, rydym yn son am ddatblygiad y plentyn i gyd. Mae agweddau o hyn yn cynnwys datblygiadau corfforol, emosiynol a chymdeithasol y plentyn, a ddatblygiad yn ei ddefnydd o iaith. Mae hyn yn cydfynd gyda hierarchaeth Maslow, gan ei fod yn dweud bod angen bwrw camau penodol er mwyn ddatblygu i gyrraedd y cam olaf, hunan-wireddu. Rhan enfawr o’n datblygiad yw datblygiad yr ymenydd. 
Yr ymenydd
Bydd datblygiad yr ymenydd yn dechrau yn fuan ar ôl feichiogi, a fydd yn parhau trwy gydol bywyd yr unigolyn. Yn ystod blynyddoedd cynnar y plentyn, dyma’r cyfnod hanfodol o ddatblygiad yr ymenydd, ac mae’n chware rhan mewn datblygiad corfforol, emosiynol a gwybyddol. Yn ystod y cyfnod yma, bydd yr ymenydd yn creu biliynau o gysylltiadau trwy niwronau, a fydd yn yn creu rhwydwaith sy’n cefnogi dysgu, rheolaeth emosiynol, cof, a sgiliau hanfodol eraill (nhnscr, 2023). Mae mudiad Flying Start yn seiliedig ar waith ymchwil ar yr ymenydd, ac mae’u canolfannau nhw yn gwneud gwaith arbennig i gefnogi ac i ddatblygu sgiliau iaith a chyfathrebu plnt ifanc (Flying Start Cardiff, n.d.).
Mae datblygiad ymenydd pob plentyn yn gwahanol, ac yn ddatblygu ar gyflymderau gwahanol, ac mae’n gallu cael ei effeithio gan y synhwyrau, megus sŵn a chyffwrdd. Mae ymenydd plentyn ifanc yn datblygu hefyd trwy brofiadau, gan fod datblygiad corfforol a niwrolegol yn cysylltu. Mae cael profiadau o drawma yn ifanc yn gallu niweidio datblygiad yr ymenydd (Shonkoff et al, 2015), sydd felly’n cael effaith ar ddatblygiad cyfannol y plentyn yna, gan ei fod yn cael effaith ar sgiliau iath a darllen. Ond mae wastad gan yr ymenydd potensial i dyfu a newid yn dilyn profiadau iach. Bydd yr ymenydd yn gallu blodeuo yn dilyn profiadau dda, mewn rhywbeth o’r enw niwrogenesis ôl-enedigol (postnatal neurogenesis), ac yn dilyn hyn bydd datblygiad yr ymenydd yn gallu adeiladu ar y pethau sylfaenol sydd wedi’I ddatblygu yn barod, enw’r broses lle mae’r ymenydd yn gallu datblygu o ganlyniad i ddysgu yw plastigrwydd (plasticity). Fel ymarferwyr bydd rhaid sicrhau ein fod yn rhoi cyfle i’r blant yma i ddatblygu mewn amgylchedd addas, ac i gydfynd gyda Maslow mae’n rhaid sicrhau fod y camau yma’n cael ei fwrw os mae unigolyn eisiau cyrraedd hunan-wirreddiad. Roedd Lev Vygotsky yn cytuno ag hyn, yn dweud bod datblygiad gwybyddol yn cael ei ddylanwadu gan ffactorau cymdeithasol, a drwy rhyngweithio’n uniongyrchol gyda’r plentyn (McLeod, 2024). Roedd gwaith Vygotsky yn cynnwys y parth o ddatblygiad agos y plentyn (Zone of Proximal Development), ac roedd Vygotsky (1978) yn gweld hyn fel ardal lle mae’r plentyn yn gallu datblygu sgiliau bydden nhw’n defnyddio’n annibynnol, ac i gynyddu datblygiad y plentyn i gyrraedd alluoedd tu hwnt i beth mae nhw’n gallu cyflawni ar ben eu hunain.


Datblygiad iaith
Agwedd arall o ddatblygiad cyfannol plentyn yw datblygiad iaith y plentyn, ac mae hyn yn gysylltiedig â datblygiad yr ymenydd mewn plentyn hefyd, diolch i broses o’r enw ‘Gwasanaethu a Ddychwelyd’, neu Serve and Return yn Saesneg. Mae’r broses yn un syml: bydd y plentyn yn gwasanaethu trwy dangos diddordeb mewn rhywbeth, a bydd oedolyn yn dychwelyd trwy dangos cefnogaeth i’r plentyn. Er enghraifft, os byddai plentyn ifanc yn crio, ac mae oedolyn yn ymateb trwy gwneud cysylltiad llygaid gyda’r plentyn, geiriau neu cymorth corfforol, bydd cysylltiadau niwrolegol yn cael ei adeiladu a’i chryfhau mewn ymenydd y plentyn sydd yn cefnogi datblygiad iaith, chymdeithasu a chysylltu (Harvard University, 2021). Fel ymarferydd mae’n hanfodol fy mod yn tynnu sylw tuag at y plentyn er mwyn ateb ei anghenion, fel fy mod yn gallu ei cefnogi’n effeithiol. Yn ôl Prifysgol Harvard (2021) mae yna 5 cam yn y broses yma:
· Bydd y plentyn yn rhannu’r diddordeb gyda ni – dyma’r gwasanaethu.
· Yna bydd yr oedolyn yn dychwelyd trwy cefnogi ac annog y plentyn, gall hyn cynnwys diolch y plentyn, neu trwy dangos ymadroddion wyneb.
· Wedyn byddwn yn gallu enwi beth mae’r plentyn wedi cydnabod wrth ddychwelyd. Mae hyn yn creu cysylltiadau iaith bwysig yn yr ymenydd, hyd yn oed cyn mae’r plentyn yn gallu siarad, neu deall beth mae’r geiriau yn meddwl. Mae hyn yn helpu’r plentyn i adeiladu dealltwriaeth o’r byd o’u hamgylch, ac yn rhoi geirfa iddyn nhw i ddefnyddio wedyn.
· Ar ôl hynny byddwn yn cymryd tro yn ôl ac ymlaen gyda’r plentyn. Byddwn yn rhoi amser i’r plentyn i feddwl am ateb, er mwyn annog nhw i ddatblygu syniadau, ac i adeiladu hyder.
· Y cam olaf yw i ymarfer gorffen a ddechrau. Bydd plentyn yn gallu dangos eu fod nhw wedi gorffen gyda rhywbeth, er enghraifft bydden nhw’n gollwng tegan er mwyn chwarae gydag un arall. 
Mae’r broses uchod yn hanfodol ar gyfer datblygiad ymenydd y plentyn, ond hefyd yn bwysig ar gyfer datblygiad ieithyddol nhw, gan eu fod nhw’n ddysgu sut i ymateb a chysylltu gydag eraill, sydd yn gallu adeiladu perthnasoedd. Mae hyn yn cydfynd gyda trydydd cam hierarchaeth Maslow, sef cariad, lle byddai plentyn yn magu perthynas gydag oedolyn mae’n ymddiried ynddo. Fel ymarferwyr byddwn yn cymryd mantais o wasanaethu a ddychwelyd, gan ei fod yn ffordd effeithiol iawn o ddatblygu sgiliau cyfathrebu a iaith y plentyn. Mae’n ein helpu ni i ddysgu mwy am blentyn unigryw hefyd, wrth wneud y broses yma byddwn yn gallu dysgu gwahanol bethau amdanynt, megus eu diddordebau.
Datblygu’n corfforol
I ddatblygu’n cyfannol, bydd rhaid datblygu’n corfforol hefyd. Mae amrywiaeth o wahanol bethau yn gallu cael effaith ar ddatblygiad corfforol, sydd yn cynnwys etifeddiaeth, genynnau a maeth mae plentyn yn derbyn. Bydd plentyn yn datblygu’n well os mae’n cael y maetholion sydd eu angen arnynt yn ystod y chyfnod cyntaf. Mae hyn yn cydfynd gyda cam cyntaf o hierarchaeth Maslow, gan fod Maslow (1954) yn nodi fod rhaid cyrraedd y cam cyntaf, anghenion ffisiolegol, cyn symyd ymlaen i’r cam nesaf, ac mae cael y bwyd cywir yn rhan o’r cam cyntaf yma. Gallwn fonitro sut mae plentyn yn datblygu’n corfforol, wrth weld sut mae nhw’n meistroli rheolaeth o’u chyrff, ac mae’n hanfodol i ddatblygu’n gyfannol. Mae’n cynnwys tyfiant a mireinio sgiliau echddygol brass (Gross Motor Skills), sgiliau echddygol manwl (Fine Motor Skills), cydsymud rhwng llygad a llaw, a’r iechyd y plentyn ar y cyfan (Queen Margaret University, 2023).

Fel ymarferwyr byddwn yn gallu sicrhau datblygiad cyfannol mewn plentyn trwy greu amgylchedd sydd yn cefnogol yn emosiynol, yn ôl arolwg ymarferwyr Llywodraeth Cymru (2022). Hefyd byddwn yn gallu pwysleisio dysgu drwy chwarae, sydd yn gadael i blat i fod yn chwilfrydig (cefnogi cwrricwlwm i Gymru (2022) yma) tra’n datblygu sgiliau cymdeithasol, emosiynol, corfforol a gwybyddol mewn ffordd integredig (QMU, 2023).
Felly daw i’r amlwg bod amrywiaeth o ffactorau’n cyfrannu tuag at ddatblygu’n cyfannol, ac gallwn weld mewn rhai agweddau mae’r datblygiad yn cydfynd gyda hierarchaeth Maslow, ond mae un peth yn gyson, fod rhaid i blentyn ddatblygu’n gryf er mwyn cyrraedd y broses o hunan-wireddu, ac mae Maslow yn dynodi hyn yn ei hierarchaeth fod rhaid mynd trwy pob cam ohono er mwyn cyrraedd y pwynt yma.

Nawr byddaf yn edrych ar 3 esiampl o ymarferion blynyddoedd cynnar, gan edrych ar arwyddocâd Maslow ar ddealltwrieth am ddatblygiad plentyn. 
Chwarae tu allan
Yr esiampl gyntaf byddaf yn edrych ar yw chwarae tu allan. Mae rhoi rhyddid i blentyn i chwarae tu allan yn buddiol iawn iddyn nhw, o cynyddu ddatblygiad iechyd corfforol, i greu cyfleoedd ar gyfer cymdeithasu, mae’n gadael i blant i gymryd fwy o risgiau addas, ac mae’n cefnogi sgiliau STEM (Kinsner, 2019). Un o’r buddion mwyaf yw ei fod yn rhoi ymdeimlad o berthyn i’r plentyn. Wrth chwarae tu allan mae nhw mewn amgylchedd ddiogel, felly bydd y plentyn yn ddiogel yn emosiynol ac yn corfforol. Mae’n cynnig teimlad o garu, sy’n sicrhau bod y plentyn yn hapus yn yr amgylchedd. Mae Maslow yn sylweddoli bod fod yn ddiogel, a chael teimlad o garu yn hanfodol mewn datblygiad plentyn, gan fod ddau o’r nodweddion yma wedi’i nodi yn ei hierarchaeth. Me chwarae tu allan hefyd yn gwneud i’r plentyn fod yn fwy chwilfrydig, sydd yn cydfynd â’r cwrricwlwm i Gymru (2022). Mae’n rhoi cyfle i’r plentyn i wneud penderfyniadau eu hunain, i fod yn annibynnol a hyderus, i fod yn greadigol ac yn datblygu sgiliau dysgu tra’n chwarae. Yn ogystal â hynny mae rhoi cyfle i blant chwarae tu allan yn rhoi cyfle iddynt i gysylltu â natur, ac mae rhoi cyfle iddynt i fod yn rhydd yno yn rhoi teimlad o dawelwch ac ymlacio iddynt (Early Years Alliance, 2022). Mae’r elfennau yma i gyd yn cydfynd gyda’r cwrricwlwm i Gymru, ac mae hyn yn cysylltu gyda Maslow, gan roedd gwaith Maslow wedi cael effaith ar ddatblygiad y cwrricwlwm, gwnaeth e cyfraniad enfawr i’r ddatblygiad o’r cwrricwlwm, ac i reolaeth mewn ysgolion (Buckley and Budzyna, 2023). Mae chwarae tu allan hefyd yn helpu’r plant i ddatblygu’n corfforol, gan eu fod yn helpu datblygu sgiliau echddygol y plentyn, yn gwneud iddyn nhw fod yn mwy hands on, ac yn helpu datblygu sgiliau symud sylfaenol, megus neidio, rhedeg a sgipio. 
Amser bwydo mewn gosodiad
Mae amser bwydo yn hanfodol i bob plentyn. Mae Maslow yn deall hyn, cam gyntaf yn ei hierarchaeth yw anghenion ffisiolegol, felly mae rhaid i blant cael bwyd er mwyn goroesi. Mae’r UNCRC (1989) yn nodi hyn hefyd, gan taw Erthygl 27 yw yr hawl i ‘gael cartref, bwyd a ddillad addas’. Yn amlwg mae bwyd yn hawl sylfaenol i’r plentyn, ac mae bwyta maetholion sydd yn iach yn hyrwyddo lles, ac yn helpu’n iehyd corfforol hefyd. Mae amser bwydo yn helpu datblygiad cymdeithasol plentyn, yn helpu nhw i gyfathrebu gydag ymarferwyr, mae’n hyrwyddo ymddygiad cymdeithasol bositif, ac mae’n gallu cael plentyn i ymddiried yn yr ymarferwyr sydd yn helpu nhw i fwyta, a fydd yn rhywbeth bositif i gadw am y dyfodol (Rch.org.au, 2013). Mae hyn yn cysylltu â thrydydd cam hierarchaeth Maslow, sef cariad, felly allwn weld bod ei waith yn cael effaith ar ein ymarfer yma. Mae amser bwydo hefyd yn helpu sgiliau echddygol wrth i blentyn ddysgu sut i ddefnyddio cyllell a fforc, felly’n helpu datblygiad corfforol plentyn hefyd. Hefyd mae’n helpu tuag at datblygiad emosiynol plentyn, gan ei fod yn gadael i’r plentyn i wneud penderfyniadau (beth i fwyta ac yn y blaen), ac mae’n creu awyrgylch lle mae’r plant yn teimlo’n cyfforddus. Mae hyn yn chwarae rhan mewn datblygiad ego plentyn, ac rydym yn gweld bod Maslow yn deall hyn, gan taw hyn yw’r 4ydd cam yn ei hierarchaeth. Yn ogystal â hynny, mae’n cydfynd gydag ymagwedd Reggio Emilia, yn enwedig lle mae nhw’n dewis beth mae nhw eisiau, gan eu fod yn annog plant i fod yn annibynnol i wneud darganfyddiadau newydd, ac mae rhoi’r cyfle iddyn nhw i ddewis yn gallu gyrru dysgu (Arseven, 2014). Mae’n chwarae rhan mawr yn natblygiad gwybyddol plentyn hefyd. Y brif rheswm am hyn yw fod angen y maeth ar y plentyn, ac heb ei dderbyn bydd yr ymenydd ddim yn gallu ffocysu neu chanolbwyntio pan nad yw wedi cael beth sydd angen arno. Ond un o’r brif rhesymau yw fydd plant methu canolbwyntio os mae nhw’n llwglyd, a felly fydd yn ymharu ar eu ddatblygiad. Hefyd, os mae’r plentyn heb gael beth sydd angen, neu’n osgoi bwyta pethau y ddylsai nhw, mae’n cynyddu’r risg o afiechydon, ac mae wedi chwarae rhan rhywsut mewn tua trydydd o farwolaethau (9.5 miliwn) mewn plant llai na 5 oed yn yr UDA (World Health Organization, 2009).
Ymgartrefu (Settling in)
Mae’r esiampl yma’n un bwysig iawn am amrywiaeth o resymau. Gallwn weld bod Maslow yn sylweddoli bod rhai o nodweddion sy’n ymwneud ag ymgartrefu wedi’u cynnwys ar ei hierarchaeth, gan taw’r ail cam yw diogelwch, a’r trydydd cam yw cariad. Yn amlwg wrth i blentyn ymgartrefu rhywle mae’n hanfodol fod nhw’n teimlo’n ddiogel, ac yn magu perthynas gyda’r ymarferwyr newydd, a fydd cariad yn cael ei chreu yna. Un peth pwysig byddai ymarferwyr yn gallu gwneud yw creu proffil un dudalen ar gyfer plentyn newydd. Bydd hyn yn ein helpu ni i weld beth yw diddordebau’r plentyn, ac beth mae nhw ddim yn hoffi. Hefyd mae’n buddiol er mwyn datblygu perthynas da gyda’r rhieni, fel ein bod yn gallu cydweithio er mwyn cael y gorau allan o’r plentyn yna, a fydd yn y pendraw yn eu buddio nhw’n meddyliol. Mae’n sicrhau fod cefnogaeth addas gan y plentyn ac yn creu’r sail ar gyfer cynllunio gweithgareddau neu darpariaeth unigryw i’r plentyn yna (Cyngor Sir Gaerfyrddin, n.d.). Hefyd bydd rhaid i ni bod yn cysurwr iddyn nhw. Mae rhaid i ni sicrhau ein bod yn croesawgar gyda agwedd positif, ac mae’n helpu lles y plant sy’n gwneyd iddyn nhw teimlo’n ddiogel. Os mae nhw’n teimlo’n ddiogel yna bydd y datblygiad yn cyflymu ym mhob agwedd. Byddwn hefyd yn gallu cynnal sesiynau ymgartrefu gyda’r teulu. Mae hyn yn rhoi cyfle i’r plant i archwilio eu amgylchedd newydd, a fydd yn cynyddu chwilfrydedd nhw, sydd yn cefnogi’r cwrricwlwm i Gymru (2022) hefyd. Hefyd bydd hyn yn cyfle i’r ymarferwyr i drafod gyda rhieni’r plentyn o flaen llaw, bydd hyn yn gallu dangos i’r rhieni bod nhw’n gallu ymddiried ynddo ni i sicrhau fod eu plant nhw’n ddiogel. Ar ôl croesawi’r plentyn i fewn am y tro cyntaf, byddwn yn gallu cyfathrebu gyda nhw mewn ffordd mae nhw’n cyfforddus ynddo, ac os rydym yn bod yn garedig bydd yn gwneud i’r plentyn teimlo’n hapus i fod yma, ac i ddychwelyd. Wrth gwneud hyn byddwn yn datblygu perthynas dda rhwng ymarferwyr a’r plentyn, sydd yn profi bod theori ymlyniad Bowlby yn gweithio. 
Felly wrth edrych ar y tri esiampl uchod, daw i’r amlwg bod Maslow yn deall y nodweddion bwysicach am ddatblygiad plant. O fewn y tri esiampl mae yna amrywiaeth o gamau mae Maslow wedi dynodi yn ei hierarchaeth ar lefelau wahanol, felly allwn weld y rhan mae wedi chwarae i astudio sut mae plant yn datblygu. 

